open-index/open-wikipedia-markdown huggingface dataset:
Այրա Լևին

**Այրա Լևին** (, ), ամերիկացի արձակագիր, դրամատուրգ և երգերի հեղինակ։ «Ռոզմարիի երեխան» վեպի հեղինակն է։

## Կենսագրություն
Այրա Լևինը ծնվել է 1929 թվականի օգոստոսի 27-ին Նյու Յորքում՝ հրեական ընտանիքում, և վաղ տարիներն անցկացրել է Մանհեթենում և Բրոնքսում։ 1950 թվականին ավարտել է Նյու Յորքի համալսարանը, որտեղ սովորել է փիլիսոփայություն և անգլերեն։ 22 տարեկանում գրել է իր անդրանիկ վեպը՝ «Համբույր մահից առաջ», որի համար ստացել է Էդգար Ալան Պոյի մրցանակ։

Գրողի առաջին պիեսը դարձել է Մաք Հիմենի «Դժվար է լինել սերժանտ» վեպի ադապտացիան, որը կատակերգություն է ԱՄՆ ռազմաօդային ուժերում ծառայության ժամանակ նորակոչիկ-ռամիկների արկածների մասին, որը գրվել է 1955 թվականին հեռուստատեսային ներկայացման համար և սկիզբ է դրել դերասան Էնդի Գրիֆիտի գործունեությանը։ 1958 թվականին պիեսն էկրանավորվել է, իսկ գլխավոր դերերից մեկում նկարահանվել է Նիք Ադամսը։ 1964 թվականին պիեսի հիման վրա ստեղծվել է հեռուստատեսային սերիալ, որտեղ գլխավոր դերում Սեմի Ջեքսոնն է։

1967 թվականին հրատարակվել է «Ռոզմարիի երեխան» վեպը՝ Լևինի ամենահայտնի վեպը։

## Մատենագիտություն
* 1952՝ «Համբույր մահից առաջ» (*A Kiss before Dying*)
* 1967՝ «Ռոզմարիի երեխան» (*Rosemary’s Baby*)
* 1970՝ «Այս կատարյալ օրը» (*This Perfect Day*), մարդկային հակաուտոպիա, որտեղ չեն պատժում, այլ միայն բուժում են։
* 1972՝ «Սթեփֆորդյան կանայք» (*The Stepford Wives*)
* 1976՝ «Բրազիլացի տղաները» (*The Boys from Brasil*)
* 1991՝ «Տաշեղ» (*Sliver*)
* 1997՝ «Ռոզմարիի որդին» (*Son of Rosemary*)

## Էկրանավորումներ
* 1956՝ «Համբույր մահից առաջ»
* 1968՝ «Ռոզմարիի երեխան»
* 1974՝ «Սթեփֆորդյան կանայք»
* 1978՝ «Բրազիլացի տղաները»
* 1982՝ «Մահացու ծուղակ»
* 1991՝ «Համբույր մահից առաջ»
* 1993՝ «Տաշեղ»
* 2004՝ «Սթեփֆորդյան կանայք»

## Ծանոթագրություններ

## Արտաքին հղումներ
* 
* Happy Birthday to a Major American Writer

Կատեգորիա:Ամերիկացի դրամատուրգներ
Կատեգորիա:Ամերիկացի գրողներ
Կատեգորիա:Ամերիկացի սարսափ ժանրի գրողներ
Կատեգորիա:Նյու Յորքի համալսարանի շրջանավարտներ
Կատեգորիա:Ամերիկացի ֆանտաստ գրողներ
Կատեգորիա:20-րդ դարի ամերիկացի վիպասաններ
Կատեգորիա:Ամերիկացի դետեկտիվ ժանրի գրողներ
Կատեգորիա:Ամերիկացի տղամարդ վիպասաններ
Կատեգորիա:20-րդ դարի ամերիկացի գրողներ
Կատեգորիա:20-րդ դարի տղամարդ գրողներ
Կատեգորիա:Ամերիկացի սցենարիստներ
Կատեգորիա:Ամերիկացի արձակագիրներ
Կատեգորիա:20-րդ դարի ամերիկացի տղամարդ գրողներ
Կատեգորիա:Ամերիկացի երգիծաբաններ
Կատեգորիա:Ամերիկացի կինոսցենարիստներ
Կատեգորիա:Ամերիկացի կոմպոզիտորներ
Տապաս

**Տապաս** (իսպաներեն tapas, հոգնակի, tapa -... «կապարիչ»), Իսպանիայում՝ ցանկացած նախուտեստ, որը մատուցվում է բարում գարեջրի կամ գինու հետ։ Դա կարող է լինել ընդեղեն, չիպսեր կամ ձիթապտուղ և անկախ ուտեստներ, օրինակ, «*pintxos moruno*» խոզի խորոված կամ «*pintxos donostyarras*» Սան Սեբաստիանում՝ մի շարք տարբեր տաք և սառը նախուտեստներ։ Հաճախ Իսպանիայի տարբեր մասերում (իսկ երկրի հարավ-արևելքում՝ Ալմերիայում և Գրանադայում  միշտ) նախուտեստները ընդգրկված են խմիչքի գնի մեջ։

[thumb|Տապաս բար և ռեստորան Պլասա Մայոր, [Մադրիդում]]
Պատմականորեն, թեթև նախաճաշ՝ հաց կամ խոզապուխտ, դրվում էր մատուցվող բաժակի կամ գինով կուժի վրա՝ ծածկելով իր պարունակությունը ճանճերից ու փոշուց։ Բայց երբ թագավոր Ալֆոնսո X Կաստիլիացին հրամայել էր իր զինվորներին ցանկացած պանդոկում պարտադիր մատուցել գինու հետ նաև անվճար նախուտեստներ, որպեսզի զինվորները չհարբեին, խորամանկ պանդոկատերերը սկսեցին պատրաստել այդ անվճար ուտեստները որքան հնարավոր է փոքր։ Այդ ժամանակից ի վեր հայտնվել է նման ճաշատեսակների, նախուտեստների ավանդույթը։

Իսպանացիների համատարած ժամանցն է տեղափոխել բարից բար՝ խմելով յուրաքանչյուրում գինի կամ մի բաժակ գարեջուր և փորձելով բարի ֆիրմային տապաս խորտիկները։ Տարածված ավանդույթ է, որ բարը կամ տեղական փոքր ռեստորանն ունենա 8- 12 տարբեր տեսակի տապաս` սկուտեղների վրա տաքացած և ապակե կապարիչներով ծածկված նախուտեստները։ Դրանք հաճախ շատ ուժեղ համեմված են սխտորով, չիլիով կամ պապրիկայով, չամանով, աղով, պղպեղով, շաֆրանով, երբեմն էլ `առատ ձիթայուղով։ Հաճախ տեսականու մեջ լինում է մեկ կամ մի քանի ծովամթերք, որը կոչվում է «*մարիսկոս*» («mariscos»), ընդգրկելով այդ թվում անչոուսներ, սարդինաներ կամ սկումբրիա ձիթապտղի յուղի կամ լոլիկի սոուսով, երբեմն` կարմիր կամ կանաչ պղպեղով կամ այլ համեմունքներով։ Տարածված է նաև տապասի այն տեսակը, որը պարունակում է մեկ կամ մի քանի տեսակի ձիթապտուղ։ Բացի այդ մեկ կամ մի քանի տեսակի հաց մատուցվում է որպես տապաս տարբեր սոուսներով։

Իսպանիայում գոյություն ունեն տապասի բազմաթիվ մրցույթներ, սակայն միայն Տապասի ազգային մրցույթն է,  որը տոնում են ամեն տարի նոյեմբերին։

## Պատկերասրահ

Պատկեր:San Sebastian Altstadt Pinchos 2.jpg|Տապաս *pintxos* Սան Սեբաստիան քաղաքում
Պատկեր:Pimientos de Padrón Madrid 2010 0709.jpg|Կծու պղպեղով տապաս մատուցված Մադրիդում
Պատկեր:Calamares tapas.jpg|Տապաս ծովախեցգետիններով
Պատկեր:Ensaladilla rusa tapas.jpg|Տապաս Օլիվիե աղցանով
Պատկեր:Banderillas de encurtidos.jpg|Բանդերիաս տապաս՝ թթու վարունգով
Պատկեր:Papasarrugadas.jpg|Պապաս առուգադաս կոչվող տապաս


## Տես նաև
* Պինչո  
* Կանապե

## Ծանոթագրություններ

Կատեգորիա:Իսպանական խոհանոց
Կատեգորիա:Ծովամթերքով ուտեստներ
Կատեգորիա:Նախուտեստներ
Կապիտալի շահույթ

**Կապիտալի շահույթ**, ոչ ընթացիկ ակտիվների՝ արժեթղթի, պարտատոմսի կամ անշարժ գույքի վաճառքից ստացված շահույթ, որի վաճառքի գինը գերազանցում է գնման գնին։

Կապիտալի շահույթը վաճառքի ավելի բարձր գնի և գնման ցածր գնի տարբերությունն է։ Կապիտալի կորուստ է առաջանում, երբ ակտիվի գնման գինը գերազանցում է դրա վաճառքից հասույթին։

Կապիտալի շահույթ կարող է համարվել նաև ներդրված եկամուտը՝ դրամական միջոցների կամ պասիվ եկամտի տեսքով, որի միջոցով ձեռք են բերվում նյութական ակտիվները (օրինակ՝ հիմնական միջոցներ), ֆինանսական ակտիվները (բաժնետոմսեր, արժեթղթեր կամ պարտատոմսեր) և ոչ նյութական ակտիվները։

## Կապիտալի շահույթի հարկում
Աշխարհի երկրների մեծամասնությունում սահմանված է կապիտալի շահույթի հարկ՝ ֆիզիկական անձանց կամ կազմակերպությունների համար։

### Հարկերից ազատում
Հարկային արձակուրդը կամ հարկերից ազատումը կարող է օգտակար լինել որոշակի ակտիվներ տնօրինելու դեպքում (օրինակ՝ բաժնետոմսեր ունեցող ձեռնարկատեր ընկերությունների համար)։ Հարկային արձակուրդի տրամադրումը կամ հարկերից ազատումը իրականացվում է ձեռնարկատիրական գործունեության խթանման, գնաճի ունեցած հետևանքների փոխհատուցման կամ «կրկնակի հարկումից» խուսափելու նպատակով։

### Կապիտալի շահույթը ազգային եկամուտների հաշվառման մեջ
Կապիտալի շահույթըը կամ վնասը չեն հաշվառվում ազգային եկամուտներում, քանի որ դրանք կապված են միայն բաժնետոմսերի և ակտիվների նկատմամբ իրավունքների փոխանցման հետ և չեն հանդիսանում նոր արտադրական գործընթաց։

## Տես նաև
*Դրամական հոսք
*Ներդրում (բանկային)
*Շահույթ

## Ծանոթագրություններ

Կատեգորիա:Հաշվապահություն
Կատեգորիա:Հարկում
Կատեգորիա:Ներդրումներ
Կատեգորիա:Տնտեսություն
Սանտա Մարտա

**Սանտա Մարտա** (), քաղաք և մունիցիպալիտետ Հյուսիսային Կոլումբիայում՝ Կարիբյան ծովի ափին՝ Սիեռա Նևադա լեռների մոտակայքում։ Մագդալենա դեպարտամենտի մայրաքաղաքն է։ Սանտա Մարտա քաղաքը կարևոր ծովային նավահանգիստ է, պատմական, մշակութային և զբոսաշրջային կենտրոն։ Բնակչությունը 2005 թվականի դրությամբ կազմում էր 415,270 մարդ, քաղաքի տարածքը 2393.35 կմ քառակուսի է, իսկ խտությունը՝ 173,5 մարդ/կմ²։

## Պատմություն
Քաղաքը հիմնադրվել է 1525 թվականի հուլիսի 29-ին իսպանացի կոնկիստադոր Ռոդրիգո դե Բաստիդասի կողմից։ Համարվում է, որ քաղաքը այդպես է կոչվել է ի պատիվ Սուրբ Մարտայի, որի հիշատակը նշվում էր այս օրը։ Ըստ մի շարք պատմիչների՝ քաղաքի անունը այլ բացատրություն ունի. այն կապված է Սանտա Մարտա դե Աստորգաս քաղաքի հետ, որտեղ ժամանակին եղել էր դե Բաստիդասը։ Սանտա Մարտան իսպանացիների կողմից Կոլումբիայում հիմնադրված առաջին քաղաքներից է (ի սկզբանե՝ Սանտա Մարիա լա Անտիգուա դել Դարիեն)։ Նախքան իսպանացիների ժամանումը քաղաքի տարածքում ապրում էին Թեյրոնայի մշակույթի հնդիկները, ովքեր ստեղծեցին բարձր զարգացած քաղաքակրթություն, որից ծագում են ժամանակակից ժողովուրդները (արաուկացիները և շատ ուրիշներ)։ Պատմաբան Խուան Ռոդրիգես Ֆրեյլեն իր «Նոր Գրանադայի թագավորության հայտնագործությունը և նվաճումը» գրքում (1638) այսպես է զեկուցել այս քաղաքի հիմնադրման մասին. 

Սիմոն Բոլիվարը մահացավ իր ագարակում՝ Սանտա Մարտայի շրջակայքում, 1830 թվականի դեկտեմբերի 17-ին։

## Պատկերասրահ

Պատկեր:Rodadero 2023.jpg|մինի|Ծովախորշ Ռոդադերո, հանրաճանաչ հանգստավայր
File:Памятник основателю города Родриго де Бастидас.jpg|Քաղաքի հիմնադիր Ռոդրիգո դե Բաստիդասի հուշարձան
File:На пешеходной улице.jpg|Հետիոտնային փողոցում
File:Захоронение Симона Боливара в кафедральном соборе.jpg|Սիմոն Բոլիվարի տապանաքարը Մայր Տաճարում 
File:Кафедральный собор (внутренний вид).jpg|Մայր տաճար (ներքին տեսք)
File:На центральной площади.jpg|Կենտրոնական հրապարակում
File:На одной из улиц города.jpg|Քաղաքի փողոցներից մեկում


## Ծանոթագրություններ

## Արտաքին հղումներ
* 
* Ռուսական էջ Սանտա Մարտա քաղաքի մասին

Կատեգորիա:1525 թվականին հիմնադրված բնակավայրեր
Կատեգորիա:Ատլանտյան օվկիանոսի նավահանգստային քաղաքներ
Կատեգորիա:Կոլումբիա
Կատեգորիա:Կոլումբիայի քաղաքներ
Կատեգորիա:Նավահանգստային քաղաքներ
Խորվաթիայի օրհներգ

«**Lijepa naša domovino**» («Մեր հիասքանչ հայրենիք») Խորվաթիայի ազգային օրհներգը։

## Պատմություն
thumb|Օրհներգի տեքստի հեղինակ Անտոն Միխանովիչը
[thumb|Օրհներգի երաժշտության հեղինակ [Յոսիպ Ռունյանինը]]
Մինչև 1991 թվականը՝ Հարավսլավիայի փլուզումը օրհներգն օգտագործվել է որպես Խորվաթիայի Սոցիալիստական Հանրապետության օրհներգ՝ Հարավսլավիայի կազմում։

Օրհներգի տեքստի հեղինակը հանդիսանում է հայտնի խորվաթ բանաստեղծ, գրող, դիվանագետ Անտոն Միխանովիչը։ Տեքստն առաջին անգամ հրատարակվել է 1835 թվականին «Horvatska domovina» («Խորվաթիա հայրենիք») վերնագրով։ 1846 թվականին սերբական ծագմամբ ավստրիացի կոմպոզիտոր Յոսիպ Ռունյանինը գրել է գրել է երաժշտությունը։ 1861 թվականին  երգը ձայնագրել է խորվաթ դիրիժոր Վատրոսլավ Լիխտենեգերը, մշակել է չորս ձայնի համար և 1864 թվականին առաջին անգամ հրատարակել։

Այս երգը անմիջապես չի ընդունվել Խորվաթիայի խորհրդարանի կողմից որպես ազգային օրհներգ։ 1907 թվականին խորվաթական երգիչների ասոցիացիան դիմել է խորհրդարանին՝ խնդրելով երգն ընդունել որպես ազգային օրհներգ, սակայն ոչ մի պատասխան չի ստացել, չնայած երգն օգտագործվել է որպես պետական օրհներգ արարողություններում ոչ պաշտոնական կարգավիճակում։

Երգը պաշտոնապես դարձել է Խորվաթիայի պետական օրհներգը Խորվաթիայի Սահմանադրության փոփոխություններից հետո, որն ընդունվել է Խորվաթիայի խորհրդարանի կողմից 1972 թվականի փետրվարի 29-ին։ Այն հաստատվել է 1974 և 1990 թվականների սահմանադրություններում։ Խորվաթիայի Հանրապետության զինանշանի, դրոշի և ազգային օրհներգի մասին օրենքի փոփոխությունով  երգի  տեքստը փոքր-ինչ փոխվել է։

## Օրհներգի բառերը բնօրինակ լեզվով
Lijepa naša domovino,
Oj junačka zemljo mila,
Stare slave djedovino,
Da bi vazda sretna bila!

Mila kano si nam slavna,
Mila si nam ti jedina.
Mila kuda si nam ravna,
Mila kuda si planina!

Teci Dravo, Savo teci,
Nit' ti Dunav silu gubi,
Sinje more svijetu reci,
Da svoj narod Hrvat ljubi.

Dok mu njive sunce grije,
Dok mu hrašće bura vije,
Dok mu mrtve grobak krije,
Dok mu živo srce bije!

## Ծանոթագրություններ

## Արտաքին հղումներ
* Croatia: ''Lijepa naša domovino'' – Audio of the national anthem of Croatia, with information and lyrics
* 

Կատեգորիա:Ազգային օրհներգեր
Կատեգորիա:Խորվաթիայի պետական խորհրդանեշներ
Կատեգորիա:Օրհներգեր
The Album

**The Album**, հարավկորեական Blackpink գըրլ բենդի դեբյուտային կորեերեն ստուդիական ալբոմը (ընդհանուր երկրորդ ստուդիական ալբոմը), որը թողարկվել է 2020 թվականի հոկտեմբերի 2-ին՝ YG Entertainment լեյբլի միջոցով։ Ալբոմի առաջխաղացման համար թողարկվել է մեկ գլխավոր սինգլ և երկու նախասինգլներ, որոնցից առաջինը 2020 թվականի հունիսի 26-ին թողարկված «How You Like That»-ն է, իսկ երկրորդ՝ «Ice Cream» սինգլը թողարկվել է 2020 թվականի օգոստոսի 28-ին՝ ամերիկացի երգչուհի Սելենա Գոմեսի մասնակցությամբ։ Գլխավոր սինգլը՝ «Lovesick Girls»-ը թողարկվել է հոկտեմբերի 2-ին։ Ալբոմը խմբի առաջին կորեերեն թողարկումն է 2019 թվականի «Kill This Love» մինի ալբոմի թողարկումից հետո։

## Պատմություն
2020 թվականի մայիսի 4-ին հայտնի դարձավ, որ խումբն ավարտել է իր նոր ալբոմի ձայնագրման աշխատանքները և աշխատում է երաժշտական տեսահալովակի նկարահանման վրա։

## Երգացանկ

## Չարթեր

## Թողարկման պատմություն

## Ծանոթագրություններ

Կատեգորիա:2020 ալբոմներ
Կատեգորիա:Blackpink խմբի ալբոմներ
Վիոլա Դանա

**Վիոլա Դանա** (, ), ի ծնե՝ **Վիրջինիա Ֆլագրատ** *Virginia Flugrath*), ամերիկյան կինոդերասանուհի։ Նա իր կարիերան սկսել է համր կինոյից։

## Կենսագրություն
ձախից|մինի|216x216փքս|Վիոլա Դանան երիտասարդ տարիքում
Վիոլան ծնվել է 1897 թվականի հունիսի 26-ին՝ Բրուքլինում։ Նրա երկու քույրերը նույնպես դերասանուհի են դարձել։ Ավագը՝ Էդնա Ֆլագրատը, նկարահանվել է Անգլիայում, հանդես է եկել իր իսկական անունով, իսկ կրտսերը՝ Լեոնին, հանդես է եկել Շիրլի Մեյսոն կեղծանունով։

Վաղ տարիքից դերասանուհին խաղացել է թատրոնում։ Առավել ուշագրավ էր Մերի Պիկֆորդի՝ 1917 թվականին էկրանավորված «Խեղճ, փոքրիկ հարուստ աղջիկը» բեմադրությունը, որտեղ Վիոլան հանդես է եկել  Գվենդոլինի դերում։ Այնուհետև նա հրավեր է ստացել Edison Studios կինոընկերությունից և 13 տարեկանում նորամուտը նշել Չարլզ Դիքենսի համանուն ստեղծագործության հիման վրա նկարահանված «Սուրբ Ծննդյան երգ» (1910) կարճամետրաժ ֆիլմում։

Առաջին գլխավոր դերում խաղացել է 1914 թվականին։ Ավելի ուշ նա ծանոթացել է Ջոն Քոլինզի հետ, որը Edison Studios կինոընկերության ռեժիսորներից էր։ 1915 թվականին նրանք ամուսնացել են։ Նրանց միությունը երկար չի տևել. 3 տարվա ընթացքում հասցրել է օգնել երիտասարդ կնոջը նկարահանվել 26 ֆիլմում։ 1918 թվականին Քոլինզը մահացել է թոքաբորբից։

Քոլինզի մահից հետո Վիոլան սիրավեպ է սկսել դերասան Օմար Լոքլիրի հետ, սակայն 1920-ին նկարահանումների ժամանակ նրա ինքնաթիռը կործանվել է, և Օմարը մահացել է։ 20-ական թվականների ընթացքում դերասանուհին հայտնի է եղել և ակտիվորեն նկարահանվել Է Metro Pictures կինոստուդիայում. ընդհանուր առմամբ նա նկարահանվել է հարյուրից ավելի ֆիլմում։ Վիոլայի աստղը խամրել է ձայնային կինոյի հայտնվելուն պես։ Կինոստուդիայի ղեկավարները համարել են, որ դերասանուհու ձայնը չի համադրվում նրա արտաքինի հետ, և նա համր կինոյի բազմաթիվ այլ դերասանուհիների նման հրաժարական է տվել։

1925 թվականի հունիսին նա ամուսնացել է դերասան Մորիս Ֆլինի հետ, սակայն չորս տարի անց բաժանվել է։ 70-ականների կեսերին հայտնաբերվել են նրա հին ֆիլմերը, և ծերացած դերասանուհին որոշ ժամանակ կրկին հայտնվել է հանրության առջև և հարցազրույցներ տվել։ Վիոլա Դանան մահացել է սրտի կաթվածից 1987 թվականի հուլիսի 3-ին՝ իննսուն տարեկան հասակում։ Կինոարտադրության մեջ ունեցած ներդրումների համար Հոլիվուդյան փառքի ծառուղում նա արժանացել է աստղի։

## Ընտրված ֆիլմագրություն

* 1910 — *Սուրբ Ծննդյան երգ*
* 1916 — *Դրախտի դարպասներ*
* 1926 — *Կոշեր Կիտի Կելլի*

## Պատկերասրահ

Պատկեր:The Flower of No Man's Land still.jpg
Պատկեր:The Flower of No Man's Land.jpg
Պատկեր:The Light of Happiness.jpg


## Ծանոթագրություններ

## Արտաքին հղումներ
* Blue Book of the Screen գրքում նյութ դերասանուհու մասին 
* Դերասանուհու կենսագրությունը Silentsaregolden.com 
* Դերասանուհու մինի-կենսագրությունը Nytimes.com
* Դերասանուհու նկարները Silent-movies.com

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Համր կինոյի դերասաններ
Կատեգորիա:Դերասանուհիներ այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Բեմական կեղծանուններ
Կատեգորիա:Թատրոնի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Թատրոնի ամերիկացի դերասանուհիներ
Սեպուհ Ապիկյան

**Սեպուհ Ժիրայրի Ապիկյան** (), հայ դերասան, հիմնականում հանդես է գալիս հումորային նախգծերում։

## Կենսագրություն
Սեպուհ Ժիրայրի Ապիկյանը ծնվել է 1975 թվականի ապրիլի 17-ին Երևան քաղաքում։ Սովորել է Երևանի Ա.Չեխովի անվան թիվ 55 միջնակարգ դպրոցում։ 1995 թվականին ավարտել է Երևանի Գ. Սունդուկյանի անվան ազգային ակադեմիական թատրոնի թատերական բաժինը, 1996 թվականին՝ Երևանի թատերական ինստիտուտը, 1998 թվականին՝ Երևանի Կոմիտասի անվան պետական կոնսերվատորիայի դաշնամուրի և ջազ-վոկալի բաժինները։

## Գործունեություն
Որպես դերասան՝ 1996-2001 թվականներին աշխատել է Երևանի Գ. Սունդուկյանի անվան ազգային ակադեմիական թատրոնում։ 2007 թվականից աշխատում Երևանի Հ. Մալյանի անվան կինոդերասանի թատրոնում։

### Ներկայացումներ
Սեպուհ Ապիկյանը խաղացել է մի շարք ներկայացումներում՝ Գ. Գորինի «Մոռանալ Հերոստրատին», Ն. Գոգոլի «Ամուսնություն», Ջ.Պատրիկի «Սիրելի Պամելա», Հ. Քոչարի «Կարոտ», «Էդմոնդ Քին», Մ. Իշխանի «Մեռնիլը որքան դժվար է», Լ. Շանթի «Ռեքվիեմ ողջերի համար» և այլն։

### Հեռուստասերիալներ
Սեպուհ Ապիկյանը խաղացել է նաև հեռուստասերիալներում։ Խաղացել է «Վերվարածներն ընտանիքում» (2006-2009, 2012 թվականներ), «Բանակում» (2009-2012 թվականներ), «Անուղղելիները», «Հատուկ բաժին»,«Սահմանին» հեռուստասերիալներում։ Խաղացել է նաև «Yere1» (2012-2014 թվականներ),«Սուպեր Մամա 2», «Հարս Չկա», հեռուստանախագծերում և գեղարվեստական ֆիլմերում։

## Ծանոթագրություններ

## Արտաքին հղումներ
* Սեպուհ Ապիկյան
* Դերասան Սեպուհ Ապիկյանը վթարի է ենթարկվել
* Դերասան Սեպուհ Ապիկյան

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ դերասաններ
Ավստրիայի ֆեդերալ շրջաններ

**Ավստրիայի ֆեդերալ շրջաններ,** Ավստրիայի վերին սահմանի տարածքային–վարչական միավորի անվանումը։

Յուրաքանչյուր ֆեդերալ հող ունի սեփական ընտրական օրենսդիր մարմինը՝ լանդտագը (), կառավարությունը ()՝ կազմված տեղական նահանգապետից () և տեղական խորհրդից (): Ընտրությունները կայանում են հինգ տարին մեկ անգամ (Վերին Ավստրիայում՝ վեց տարին մեկ անգամ)։ Տեղական նահանգապետը և խորհուրդը ընտրվում են լանդտագի կողմից։

Ֆեդերալ շրջաները բաժանվում են 80 քաղաքական շրջանների և ընդլայնված կարգավիճակ ունեցող 15 կանոնադրական քաղաքներից, որոնք կազմավորում են շրջանները իրենց սեփական իրավունքներով։
կենտրոն|մինի|488x488փքս|Ավստրիայի տեղական քարտեզ
Ավստրիայի շրջանների հետևյալ դասակարգված ցուցակը մեջբերում է պաշտոնական վիճակագրական Ավստրիայի բնակչությունը 2015 թվականի հունվարի 1-ի դրությամբ:****

## Ավստրիայի շրջաններ
Ավստիայի ինը շրջանները (Bundesländer)

## Տես նաև
* Ավստրիայի վարչական բաժանում

## Ծանոթագրություններ

Կատեգորիա:Ավստրիայի վարչական բաժանում
Կատեգորիա:Ավստրիայի աշխարհագրություն
Կատեգորիա:Բնօրինակում անաղբյուր հոդվածներ
Կատեգորիա:Առաջին աստիճանի վարչական միավորներ
Մորֆոլոգիա (կենսաբանություն)

մինի|Մորֆոլոգիա. արու ծովախեցգետին
**Մորֆոլոգիան** (կենսաբանության մեջ) ուսումնասիրում է ինչպես օրգանիզմի արտաքին կառուցվածքը (ձևը, կառուցվածքը, գույնը), այնպես էլ կենդանի օրգանիզմի ներքին կառուցվածքը (օրինակ՝ մարդու մորֆոլոգիա)։ Ենթաբաժիններն են՝ արտաքին մորֆոլոգիան (էյդոնոմիա) և ներքին մորֆոլոգիան (անատոմիա)։ Մորֆոլոգիան տարբերվում է ֆիզիոլոգիայից նրանով, որ վերջինս ուսումնասիրում է առաջին հերթին օրգանիզմի և օրգանների գործառույթները։

Մորֆոլոգիա հասկացությունը ներդրել է գերմանացի պոետ և բնափորձագետ Ի. Վ. Գյոթեն` բնորոշելով այն որպես «ուսմունք օրգանիզմի կառուցվածքի, նրա ձևավորման և վերափոխման մասին»։

Կիրառվում է նաև «ընդհանուր մորֆոլոգիա» տերմինը, որը բնորոշում է օրգանիզմի կամ տաքսոնի գլխավոր տարբերակիչ առանձնահատկությունները։ Օրգանիզմի ընդհանուր մորֆոլոգիան կարող է բնորոշել, օրինակ, նրա ձևը, հիմնական գույները, բայց ոչ մանր դետալները։

Կարգաբանական խմբերի մեծամասնությունը տարբերվում է մյուսներից մորֆոլոգիական բնութագրով։ Որպես կանոն, մոտ կարգաբանական խմբերը ունեն համեմատաբար քիչ տարբերություններ, քան ավելի հեռուները, սակայն լինում են նաև բացառություններ։ Միայն մորֆոլոգիական տվյալների վրա հիմնվելու անհուսալիությունն այն է, որ մորֆոլոգիապես տարբերվող օրգանիզմների ԴՆԹ-ի անալիզի արդյունքում կարող է պարզվել, որ նրանք պատկանում են միևնույն տիպին։ Եվ հակառակը՝ հաճախ իրար հետ կապ չունեցող կարգաբանական միավորները կարող են նմանվել արտաքին տեսքով կոնվերգենտ էվոլյուցիայի կամ նույնիսկ միմիկրիայի ճանապարհով։

## Տես նաև
* Բույսերի մորֆոլոգիա
* Կենդանիների մորֆոլոգիա
* Մարդու մորֆոլոգիա
* Մորֆոմետրիա
* Ֆենետիկա

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Կենդանաբանություն
Կատեգորիա:Կենսաբանության բաժիններ
Կատեգորիա:Կենսաբանություն
Լաբոք

**Լաբոք** (.  ), քաղաք ամերիկյան Տեխաս նահանգում։ Նույնանուն շրջանի վարչական կենտրոնն է։ 2019 թվականի տվյալներով նրա բնակչության թվաքանակը եղել է 258.862 և այդ ցուցանիշով նահանգում գրավել է 11-րդ, Ամերիկայի Միացյալ Նահանգներում՝ 84-րդ տեղը։ Քաղաքի շուրջը ձևավորվել է Լաբոքի մետրոպոլիսային տարածքը, որի բնակիչների թիվը 2020 թվականի սկզբին կազմել է 327.424:

Լաբոքի մականունը *Hub City* (*բևեռ-քաղաք*) է. նկատի է առնվել, որ ողջ *South Plains* տարածաշրջանի տնտեսական, կրթական, առողջապահական կենտրոնն է։ Իսկ տարածաշրջանը բամբակի աճեցման տեսակետից ամենաընդարձակն է աշխարհում և մեծ կախում ունի *Ogallala Aquifer*-ի ջրից՝ դաշտերի ոռոգումն ապահովելու համար։

Ըստ *CNNMoney.com*-ի վարկածի՝ Լաբոքը 12-րդ տեղն է զբաղեցնում փոքր բիզնես ձեռնարկելու բարենպաստության տեսակետից. *CNN*-ն ընդգծում է քաղաքում գործարարության բնագավառում ավանդաբար տիրապետող նպաստավոր մթնոլորտը՝ առևտրական տարածքի հանար սահմանված ցածր վարձաչափը, քաղաքի կենտրոնական դիրքը, բնակավայրի կառավարման կոոպերատիվ եղանակը։

Լաբոքը նաև կրթական կարևոր կենտրոն է, որտեղ գործում են համբավավոր բարձրագույն ուսումնական հաստատություններ՝ Տեխասի տեխնիկական համալսարանը (*Texas Tech University*), որն ուսանողների թվաքանակով վեցերորդն է նահանգում, Լաբոքի բարձրագույն դպրոցը (*Lubbock High School*), որը *Newsweek* հանդեսի վարկածով չորս տարի անընդմեջ լավագույններից մեկն է ճանաչվել ԱՄՆ-ում (առաջին հերթին հաշվի է առնվել նրա՝ միջազգային բակալավրիատի ծրագիրը)...

## Կլիմա

## Քույր քաղաքներ
* Մուսաշինո, Տոկիո, Ճապոնիա, 1983 թվականից
* Լեոն, Գուանախուատո, Մեքսիկա – 1985 թվականից

**Բարեկամություն հաստատելու առաջարկներ են արել՝**
*, Կան Տո, Վիետնամ
*, Ուլսան, Հարավային Կորեա
* Սյուդադ Ակունյա, Մեքսիկա

## Պատկերասրահ

Lubbock High School.JPG
TTU English Philosophy Building.jpg
Lubbock Texas Cone Grain Elevator 2010.jpg
Lubbock Texas.jpg|
Lubbock County South Plains Fair 2012.jpg
UnitedSpiritArena.jpg
Downtown Lubbock 2008.jpg
Joyland LubbockTX Paratrooper June 2006DSCN8445.JPG


## Ծանոթագրություններ

## Գրականություն
*  An illustrated history of Lubbock
* 
*  The world's largest expanse of flat land, in words and images
* 
*  Anecdotes from the region
*  The History of the Lubbock Art Association and of art activities in Lubbock and surrounding counties

## Արտաքին հղումներ
* *
*Visit Lubbock

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Տեխասի քաղաքներ
Վագրի համաշխարհային օր

**Վագրի համաշխարհային օր** (), ամենամյա տոն, որը սահմանվել է 2010 թվականի նոյեմբերին՝ Երկրի վրա վագրերի պահպանման հետ կապված խնդիրների վերաբերյալ Սանկտ Պետերբուրգում կայացած միջազգային համաժողովում («Վագրի գագաթնաժողով»)։ Տոնը նշվում է հուլիսի 29-ին։

## Պատմություն
Տարբեր երկրներում վագրի համաշխարհային օրվա անցկացման գլխավոր նպատակներից մեկն է հանրությանը իրազեկել վագրերի անհետացման խնդրի և դրանց պաշտպանության միջոցների մասին։

Վագրը գտնվում է միջազգային պաշտպանության ներքո, ներառված է ԲՊՄՄ Կարմիր գրքում (Հավելված 1 CITES)։ 1947 թվականից վագրերի որսի ամբողջական արգելք է սահմանված։ 1955 թվականին արգելվել է, իսկ հետո խիստ սահմանափակվել վագրիկների որսը։

Տարբեր վայրերում տոնը տարբեր կերպ է նշվում. օրինակ՝ աշխարհի որոշ կենդանաբանական այգիներում գիշատիչներն այդ օրը հատուկ համեղ կապոց և նվերներ են ստանում։ «Global Tiger Initiative» միջազգային կազմակերպությունը վագրի համաշխարհային օրվա առթիվ վագրերի պոպուլյացիան պահպանելու նպատակով հավաքվել է շուրջ 350 միլիոն դոլար և հայտարարել, որ մինչև 2022 թվականը վայրի կատուների պոպուլյացիան ոչ միայն չի վերանա, այլև կկրկնապատկվի։

## Տոնում ըստ տարիների
[thumb|179x179px|Վագրի համաշխարհային օրը [Վլադիվոստոկում, 2006 թվական|alt=]]
### 2017
Վագրերի յոթերորդ ամենամյա համաշխարհային օրը տարբեր կերպ է նշվել ամբողջ աշխարհում։ Տեղական միջոցառումներ են կազմակերպվել Բանգլադեշում, Նեպալում և Հնդկաստանում, ինչպես նաև այն երկրներում, որոնք չունեն վագրերի արեալներ՝ Անգլիայում և Միացյալ Նահանգներում։ Որոշ մարդիկ նույնպես մասնակցել են՝ փոխելով իրենց էջերի լուսանկարները սոցիալական ցանցերում։ «WWF»-ը ներդրումներ կատարելու միջոցով շարունակում է աջակցել «Կրկնակի վագրեր» արշավին։ Տարբեր ընկերություններ համագործակցում են «WWF»-ի հետ՝ օգնելու բարձրացնել խնդրի վերաբերյալ հանրային իրազեկվածությունը։

### 2018
Ամբողջ աշխարհում նկատվել է վագրերի պոպուլյացիայի և նրանց պաշտպանների առջև ծառացած խնդիրների մասին իրազեկվածության բարձրացում։ Հնդկաստանը յուրաքանչյուր չորս տարին մեկ հաշվում է վայրի վագրերի քանակը և խոստումնալից աճ է գրանցել՝ 2006 թվականին 1411-ից մինչև 2014 թվականին 2226։ Հնդկաստանում վագրերի պոպուլյացիայի աճն ունի հետևյալ միտումը․

# 2006 թվական՝ 1411
# 2010 թվական՝ 1706
# 2014 թվական՝ 2226
# 2019 թվական՝ 2967

Հնդկաստանը երկրի բոլոր վագրերի 75%-ի բնակավայրն է https://www.youtube.com/watch?v=bx6QCo-wp4M:

## Ծանոթագրություններ

## Արտաքին հղումներ
# The St. Petersburg Declaration on Tiger Conservation
# Tiger Recovery Program
# Official International Tiger Day Website, 2013
# International Tiger Day Website, World Wide Fund for Nature
# INTERNATIONAL TIGER DAY 

Կատեգորիա:Բնապահպանություն
Կատեգորիա:Հուլիսի 29
Կատեգորիա:Հուլիսի իրադարձություններ
Կատեգորիա:Միջազգային օրեր
Կատեգորիա:Ոչ պաշտոնական տոներ
Կատեգորիա:Վագրեր
Կանաչ ասպետը

**«Կանաչ ասպետը»** (), ֆեբտեզի ֆիլմ, որ նկարահանել է ռեժիսոր Դևիդ Լոուրին 14-րդ դարի անհայտ հեղինակի «Սըր Հավեյնն ու Կանաչ ասպետը» պոեմի հիման վրա։ Ֆիլմում նկարահանվել են Դև Պատելը, Ալիսյա Վիկանդերը, Ջոել Էդգերտոնը, Սարիտա Չոուդրին, Շոն Հարրիսը, Քեյթ Դիկին, Բարրի Քոեգանը և Ռալֆ Այնեսոնը։

## Սյուժե
Լեգենդների ու կախարդների ժամանակներում, երբ պատիվն ամենից վեր էր, սըր Հավեյնը (Դև Պատել) ընդունում է խորհրդավոր Կանաչ ասպետի մարտահրավերը։ Այժմ Արթուր թագավորի ժառանգը և Կլոր սեղանի ասպետը պետք է հեռանա Կամելոտից և մեկնի վտանգավոր ուղևորության անիծված երկրներով։

## Դերերում
* Դև Պատել – Սըր Հավեյն
* Ալիսյա Վիկանդեր – Լեդի / Էսսել
* Ջոել Էդգերտոն – Լորդ
* Սարիտա Չոուդրի – Մայր
* Շոն Հարրիս – Թագավոր
* Քեյթ Դիքի – Թագուհի
* Բարրի Քոեգան – Աղբակրկիտ
* Ռալֆ Այնեսոն – Կանաչ ասպետ

## Արտադրություն
2018 թվականի նոյեմբերին հայտարարվել է, որ Դևիդ Լոուրին նշանակվել է «Սըր Հավեյնն ու Կանաչ ասպետը» պոեմի նոր էկրանավորման ռեժիսոր, որի ֆինանսավորմամբ զբաղվելու են *A24, Ley Line Entertainment* և *Bron Studios* ընկերությունները։

2019 թվականի մարտին Դև Պատելը բանակցություններ է սկսել ֆիլմում նկարահանվելու վերաբերյալ։ Նույն ամսում ֆիլմի դերասանական կազմին միացել են Բարրի Քեոգանը և Ռալֆ Այնեսոնը։ 2019 թվականի ապրիլին հայտարարվել է, որ ֆիլմի նկարահանումներին մասնակցելու են նաև Ալիսյա Վիկանդերը և Էրին Քելլիմանը։

Ֆիլմի նկարահանումներն սկսվել են 2019 թվականի մարտին *Ardmore Studios* ստուդիայի նկարահանման հրապարակներու։ Վիզուալ էֆեկտների պատասխանատուն եղել է *Weta Digital* ընկերությունը.

## Մարքեթինգ
Ֆիլմի թիզեր-թրեյլերը հրապարակվել է համացանցում 2020 թվականի փետրվարի 13-ին A24 ընկերության կողմից։

## Թողարկում
Ֆիլմի միջազգային պրեմիերան նախատեսվել է անցկացնել 2020 թվականի մարտի 16-ին SXSW կինոփառատոնի շրջանակներում, որին պետք է հետևեր կինոթատրոնային պրեմիերան 2020 թվականի մայիսի 29-ին։ Սակայն COVID-19 համավարակի պատճառով փառատոնը չեղարկվել է։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 դրամա ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Իռլանդական դրամա ֆիլմեր
Կատեգորիա:Իռլանդական մելոդրամա ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:2021 ֆիլմեր
Չարլզ Դիս

**Չարլզ Դիս** (,), ամերիկացի ռեալիստ նկարիչ՝ հայտնի  Վայրի արևմուտքի թեմայով նկարներով։

## Կենսագրություն
ձախից|մինի|''Որսորդը և իր ընտանիքը''
Չարլզ Դիսը ծնվել է Փենսիլվանիա նահանգի Ֆիլադելֆիա քաղաքում։ Նա փորձում է ընդունվել ԱՄՆ Ռազմական ակադեմիա, սակայն չի հաջողվում։ Դիսը ծանոթացել է արվեստին՝ այցելելով նկարիչ Թոմաս Սալիի արվեստանոց, ինչպես նաև՝ Փենսիլվանիայի Գեղարվեստի ակադեմիայի թանգարան։ 1836-37-ին սովորել է Նյու Յորքի Դիզայնի ազգային ակադեմիայում։ 1837 թվականին Դիսը տեսնում է ժամանակի հայտնի նկարիչ Ջ .Քաթլինի «Հնդիկների պատկերասրահը»:40-ականներին նա ճանապարհորդում է Արևմուտք, որտեղից էլ իր նկարները ուղարկում է Նյու Յորք։
[մինի|''Հնդկացիների խումբ. [1845*]]
1849 թվականին Սենտ Լուիսում տեղի ունեցած հրդեհի ժամանակ նրա ստեղծագործությունների մեծ մասը այրվում են, ուստի նրա գործերից միայն մի քանիսն են հասել մեր օրեր։ 1859 թվականին նրա մոտ նյարդային խանգարումներ են ի հայտ գալիս, ընդունվում է հիվանդանոց, որտեղ մնում էմինչև իր մահը՝ 1867 թվականի մարտի 23-ը։

== Գրականություն ==
* Thomas W. Gaethgens: *Bilder aus der Neuen Welt . Amerikanische Malerei des 18. und 19. Jahrhunderts* Prestel-Verlag 1988; Seite 309. [[:ru:Служебная:Источники книг/3791308793|ISBN 3-7913-0879-3]]
* *Moreau-Nélaton, Etienne'' in Grove Dictionary of Art (Onlineangebot), Oxford University Press 2007—2009

## Պատկերասրահ

Պատկեր:Charles Deas Long Jakes.jpg|1844թ.
Պատկեր:Charles Deas The Death Struggle.jpg|Մահացու կռիվ 1845թ. 
Պատկեր:Charles Deas The Voyageurs.png|1846թ. Լողորդները


## Ծանոթագրություններ

## Արտաքին հղումներ
* Deas in der Artcyclopedia

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Ֆիլադելֆիա քաղաքում ծնվածներ
Ալեքսանդր Բրոնյար

**Ալեքսանդր Բրոնյար** (,),  ֆրանսիացի քիմիկոս, դեղագործ, հանքարդյունաբերության պրոֆեսոր, հնէաբան, երկրաբան, կենդանաբան և բուսաբան։

Ֆրանսիացի բուսաբան, հնէաբանության հիմնադիրներից մեկի՝ Ադոլֆ Թեոդոր Բրոնյարի հայրը (1801-1876)։

## Կենսագրություն
Ալեքսանդր Բրոնյարը ծնվել է 1770 թվականի փետրվարի 5-ին Փարիզ քաղաքում։

1788 թվականին նա մասնակցել է «Société philomathique de Paris» նկերության ստեղծմանը։ 1794 թվականին աշխատանքի է ընդունվել որպես հանքարդյունաբերող։ 1797 թվականին  դարձել է բնական գիտությունների պրոֆեսոր։

1800 թվականին նշանակվել է Սևրում ճենապակու գործարանի տնօրեն, իսկ 1818 թվականին ստացել է ավագ հանքարդյունաբերողի աշխատատեղը։

1822 թվականին Բրոնյարը նշանակվել է Բնության պատմության Ազգային թանգարանի հանքագիտության պրոֆեսոր։

Ալեքսանդր Բրոնյարը մահացել է  1847 թվականի հոկտեմբերի 7-ին իր հայրենի քաղաքում։

Բրոնյարտիտ հանքանյութն անվանվել է գիտնականի անունով։

## Գիտական գործունեություն
Ալեքսանդրա Բրոնյարը մասնագիտացել է բրածոների ուղղությամբ։ Նա զբաղվել է քիմիայով, հանքարդյուանբերությամբ, դեղագործությամբ, երկրաբանությամբ, կենսաբանությամբ, բուսաբանությամբ և հնէաբանությամբ։
[մինի|Ալեքսանդր Բրոնյարի գերեզմանը [Պեր Լաշեզ գերոզմանատանը]]

## Հիմնական հրապարակումներ
Ալեքսանդր Բրոնյարը համարվում է հետևյալ հրապարակումների հեղինակը։
* Brongniart Alexandre, Cuvier Georges, Brongniart Adolphe. — *Description géologique des environs de Paris*. Paris, Amsterdam: G. Dufour, E. d’Ocagne, 1822, 428 p., nouv. éd.
* Brochant de Villiers André-Jean-François-Marie, Brongniart Alexandre, Jussieu Antoine-Laurent (de). — *Dictionnaire des sciences naturelles*. Strasbourg, Paris: F.G. Levrault, Le Normant, 1816—1830, 73 vol.
* Brongniart Alexandre. *Introduction à la minéralogie vol. 61, [[1824]].
* Brongniart Alexandre, Desmarets Anselme-Gaëtan. — *Histoire naturelle des crustacés fossiles*. Paris: F. — G. Levrault, [[1822]].
* Brongniart Alexandre, Malagutti François. — *Mémoires sur les kaolins ou argiles à porcelaines*. Paris: Gide, [[1841]].
* Brongniart Alexandre, Riocreux Désiré. — *Description méthodique du Musée céramique de la Manufacture royale de porcelaine de Sèvres''. Paris: A. Leleux, 1845, 2 vol. et atlas (456, 8 p., LXXX pl.)

## Ծանոթագրություններ

## Արտաքին հղումներ
* .

Կատեգորիա:Ամերիկյան փիլիսոփայական ընկերության անդամներ
Կատեգորիա:Երկրաբաններ այբբենական կարգով
Կատեգորիա:Լեոպոլդինայի անդամներ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Պատվո լեգեոնի շքանշանի սպաներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի աշխարհագրագետներ
Կատեգորիա:Ֆրանսիացի բուսաբաններ
Կատեգորիա:Ֆրանսիացի գիտնականներ
Կատեգորիա:Ֆրանսիացի երկրաբաններ
Կատեգորիա:Ֆրանսիացի կենդանաբաններ
Կատեգորիա:Ֆրանսիացի կենսաբաններ
Կատեգորիա:Ֆրանսիացի հնէաբաններ
Կատեգորիա:Ֆրանսիացի քիմիկոսներ
Վբեթ

**Վբեթը** միջազգային խաղային ընկերություն է, որի գլխավոր գրասենյակը գտնվում է Հայաստանում։ Հիմնադրված 2003 թվականին Վահե և Վիգեն Բադալյանների կողմից՝ Vbet-ն առաջարկում է հարթակ սպորտային խաղադրույքների, առցանց կազինոյի, պոկերի, Կիբերսպորտի և այլ առցանց խաղերի համար։ Այն BetConstruct-ի դուստր ընկերությունն է։

## Պատմություն
Ընկերությունը հիմնադրվել է 2003 թվականին Բադալյան եղբայրների կողմից։

2004 թվականին Վբեթը գործարկեց իր առաջին առցանց կայքը, որը տվյալ ժամանակների համար նորույթ էր Հայաստանում։

Մինչև 2009 թվականը Վբեթն արդեն ուներ ավելի քան 300 խաղային սրահ ամբողջ երկրում։ Հաջորդ տարիների ընթացքում ընկերությունը շարունակեց ընդլայնումը և սկսեց դիվերսիֆիկացնել իր առաջարկներն ու ծառայությունները։

2014 թվականին ընկերությունը միջազգային շուկայում հայտնվեց նոր անունով և ինքնությամբ՝ խաղային գործունեություն ծավալելով որպես Vbet: Նույն թվականին վերջինը ձեռք է բերել Curacao-ի լիցենզիա. հաստատվել է MGA-ի (Մալթայի խաղային վարչություն) կողմից 2015 թվականին, 2017 թվականին՝ UKGC-ի (Միացյալ Թագավորության խաղային հանձնաժողով), 2018 թվականին՝ ANJ-ի (Առցանց խաղերի կարգավորող մարմին) և 2020 թվականին՝ SGA-ի կողմից (Շվեդական խաղային ոլորտը կարգավորող մարմին) կողմից։

## Գործընկերներ և դեսպաններ
մինի|Արսենալ - VBET համագործակցություն
մինի|Յուրի Ջորկաեֆ

2019 թվականին Vbet-ը դառնում է Փարիզում անցկացվող բռնցքամարտի WBA վարկածով աշխարհի գերծանրքաշային չեմպիոն Արսեն Գուլամիրյանի և ավստրալիացի Քեյն Ուոթսի մենամարտի գլխավոր հովանավոր։ Vbet-ը նաև Univent-ի հետ համատեղ հաջորդիվ դարձավ Գուլամիրյանի՝ Կոնստանտին Բեժարուի դեմ Մարսելում կայացած մենամարտի հովանավոր։

#### Դեսպաններ

2019 թվականին Vbet-ը հայտարարում է իր նոր դեսպաններին, որոնց թվում են՝ Յուրի Ջորկաեֆը, Անդրեյ Շևչենկոն, «Արսենալի» լեգենդ Ray Parlour-ը, Իվետա Մուկուչյանը և այլ հայտնիներ։

## Խաղային Արտոնագրեր
* **Controlled Skill Games** լիցենզիա Մալթայի լիազորված մարմնի կողմից
* **Casino and Pool Betting** լիցենզիա Միացյալ Թագավորության խաղային հանձնաժողովի կողմից
* **Class II software provider's** լիցենզիա Ռումինիայի ազգային խաղային վարչության կողմից
* **Gambling software operating** լիցենզիա Միացյալ Թագավորության խաղային հանձնաժողովի կողմից
* **Combined Remote Operation** լիցենզիա Միացյալ Թագավորության խաղային հանձնաժողովի կողմից
* **Class 4 Remote Gaming** լիցենզիա Մալթայի լիազորված մարմնի կողմից

## Մրցանակներ
Vbet-ը 2018 թվականին BEGE մրցանակաբաշխությանը արժանացել է  «Լավագույն առցանց օպերատոր» մրցանակին :

2020 թվականին Vbet-ը ճանաչվել է «Հայաստանի լավագույն բուքմեյքերական ընկերություն» BR մրցանակաբաշխությանը :

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2003 հիմնադրված ընկերություններ
Հայիլ (քաղաք)

**Հայիլ (քաղաք)** (), Սաուդյան Արաբիայում գտնվող քաղաք։ Հայիլի էմիրության վարչական կենտրոնն է։ 2010 թվականի դրությամբ բնակչության թիվը կազմում է 310.897 մարդ։

Հայիլն ունի համալսարան։

## Աշխարհագրություն և կլիմա
Քաղաքը գտնվում է վարչական շրջանի (նահանգ) կենտրոնական մասում, Նաջդ անապատի մեջտեղում գտնվող օազիսում, ծովի մակարդակից 988 մ բարձրության վրա։ Բուրայդան գտնվում է 300 կմ հարավ-արևելք, Ալ-Ռիադից՝ 640 կմ հարավ-արևելք, Մադինա (Յասրիբ)յից՝ 400 կմ հարավ-արևմուտք։

Կլիման չորային է, ամռան ընթացքում ընդհանրապես տեղումներ չեն լինում։

## Պատմություն
Հայիլը եղել է Շամար ցեղի Ալ-Ալի դինաստիայի կենտրոնը։ 1836 թվականին քաղաքի վրա ունեցած իշխանությունը անցել է նույն դինաստիայից ար-Ռաշիդ ցեղին։ Ար-Ռաշիդ տոհմի առաջին ամիրը՝ Աբդուլլահ բին Ռաշիդը, ավարտին է հասցրել քաղաքում գտնվող Բարզա պալատի կառուցումը, որն այժմ համարվում է տեղի տեսարժան վայրերից մեկը (պալատական համալիրի ընդհանուր տարածքը 300,000 մ2 է) :

Ի տարբերություն տեղի սուննի իսլամի կամ, առավել ևս վահաբականների, ալ-Ռաշիդի էմիրները հանդուրժում էին այլ հավատքի ներկայացուցիչներին, հատկապես առևտրականներին, որոնց թվում քիչ չէին նաև շիա իսլամի ներկայացուցիչները։

285px|մինի|ձախից|Քաղաքի ընդհանուր տեսքը
1891 թվականին Հայիլը մեծ պետության մայրաքաղաք էր, որը գրավվել էր Արաբական թերակղզու զգալի մասը։

20-րդ դարում (1908 թվական) երկաթուղու կառուցումը մեծ վնաս էր հասցրել քաղաքի տնտեսական կյանքին։ Այնտեղով էին անցնում ուղտերի քարավանները։

1921 թվականին սաուդյան արքա Աբդ ալ-Ազիզը գրավվել էր Հայիլը և տապալել տեղական կառավարիչների դինաստիան։

## Բնակչություն
Քաղաքի բնակչությունն արագորեն աճում է. եթե 1992 թվականին բնակվում էր 176.757 մարդ, 2004 թվականին՝ 267,005 մարդ, ապա 2010 թվականի տվյալներով քաղաքի բնակչությունը կազմում էր 310.897 մարդ։

## Տնտեսություն
Տեղի տնտեսության հիմքը օազիսային գյուղատնտեսությունն է։ Այնտեղ աճեցնում են հացահատիկային բույսեր, խուրմա (արմավ) և միրգ։ Սաուդյան Արաբիայի ցորենի 60%-ը աճեցվում է Հայիլի շրջանում։

## Տրանսպորտ
Հայիլը ժամանակակից մայրուղով միացված է երկրի խոշոր քաղաքներին։ Քաղաքն ունի օդանավակայան։

## Ծանոթագրություններ

## Արտաքին հղումներ

Կատեգորիա:Բնակավայրեր այբբենական կարգով
Կատեգորիա:Սաուդյան Արաբիայի բնակավայրեր
Կատեգորիա:Սաուդյան Արաբիայի քաղաքներ
Վիտալի Պուխանով

**Վիտալի Պուխանով** (, ), ռուս բանաստեղծ և գրական գործիչ, Ռուսաստանի գրողների միության անդամ (90-ական թվականներ)։

## Կենսագրություն
Սովորել է գիշերօթիկ դպրոցում, ծառայել է բանակում։ Ավարտել է Մաքսիմ Գորկու անվան գրականության ինստիտուտը։ Զբաղվել է Մոսկվայի գրողական կազմակերպությանը կից «Առաջին գրքերի լաբորատորիայում», որը ղեկավարել է Օլգա Չուգայը։

90-ական թվականների սկզբին դարձել է Ռուսաստանի գրողների միության անդամ։

1990-ական թվականների սկզբից սկսել է հրատարակել բանաստեղծություններ, 1995 թվականին լույս է տեսել նրա առաջին գիրքը։

1990-ական թվականների վերջից մինչև 2000-ական թվականների սկիզբը եղել է «Հոկտեմբեր» ամսագրի արձակի բաժնի խմբագիրը։ 2003-2016 թվականներին եղել է «Դեբյուտ» գրական երիտասարդական մրցանակի պատասխանատու քարտուղարը։ 2019 թվականից աշխատում է որպես «Պոեզիա» մրցանակի համակարգող։

Ապրում է Մոսկվայում։ Ամուսնացած է գրող Օլգա Սլավնիկովայի հետ։

## Ստեղծագործություն
Դանիլա Դավիդովը Վիտալի Պուխանովի պոեզիայի մասին գրել է.

Պուխանովը` արտասովոր ճշգրտության բանաստեղծ է։ Նրա բանաստեղծությունների ուժը բխում է հազիվ նկատելի, ներատոմային ռիթմերի խառնուրդից, շարահյուսությունից և իմաստաբանությունից, որոնք նախանձելի համառությամբ հեռանում են վերլուծական գործիքակազմից։ Այն, ինչ տեղի է ունենում այդ խառնուրդների շնորհիվ, ունի ոչ թե աճպարարական, այլ` ալքիմիայի բնույթ, այն ոչ թե ֆոկուս է, այլ` տրանսմուտցիա։

## Գրական մրցանակներ
* Եղել է Մաքսիմ Գորկու անվան գրականության ինստիտուտի շնորհած Մանդելշտամի անվան մրցանակի առաջին և վերջին դափնեկիրը։

## Անձնական կյանք
* Կինը` Օլգա Սլավնիկովան (ծն. 1957 թվական), ռուս գրող, գրական գործիչ։

## Մատենագրություն
**Վիտալի Պուխանովի հրապարակախոսությունները**

**Գրքեր**
* Пуханов Виталий. Деревянный сад: Стихотворения. — М.: Творческий центр «Новая юность», 1995. — 127 с.
* Пуханов Виталий. Плоды смоковницы: Книга стихов. — Екатеринбург: У-Фактория, 2003. — 176 с.
* Пуханов Виталий. Школа Милосердия: Книга стихов. — М.: Новое литературное обозрение, 2014. — 200 с.
* Пуханов Виталий. Один мальчик: хроники. — М.: Группа Компаний «РИПОЛ классик» / «Пальмира», 2020. — 319 с. — (Пунктиры).

**Առանձին հրապարակումներ**

**Հարցազրույց**
* Бабицкая Варвара. Виталий Пуханов: «Мы выполняем роль социальной защиты» // OpenSpace.ru. — 16 июня 2009 года.

**Վիտալի Պուխանովի մասին**
* Давыдов Данила. Аскетизм естественного отбора: [Рецензия на книгу: Виталий Пуханов. Плоды смоковницы. — Екатеринбург.: У-Фактория, 2003. — 176 с.] // НЛО. — 2004. — № 65.
* Львовский Станислав. Разговор о невозможности разговора: [Предисловие к книге: Виталий Пуханов. Школа милосердия. — Москва.: Новое Литературное обозрение, 2013. — 200 с.] // НЛО. — 2013. — С. 5—21.
* Львовский Станислав. «Видит горы и леса»: История про одно стихотворение Виталия Пуханова [Новое Литературное обозрение, №96, 2009] // НЛО. — 2009. — С. 256—268.

## Ծանոթագրություններ

Կատեգորիա:20-րդ դարի ռուս գրողներ
Կատեգորիա:Ռուս բանաստեղծներ
Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Ռուս գրաքննադատներ
Կատեգորիա:Ռուս բլոգերներ
Կատեգորիա:Ռուսաստանի գրողների միության անդամներ
Մելիհ Գյոքչեք

**Իբրահիմ Մելիհ Գյոքչեք** (, ), թուրք քաղաքական գործիչ։ Անկարայի քաղաքապետը 1994 թվականի մարտի 29-ից մինչև 2017 թվականի հոկտեմբերի 28-ը։

## Կենսագրություն
Մելիհ Գյոքչեքը ծնվել է Կեչիորենում։ Նրա հայրը փաստաբան էր։ Մելիհի ծնվելուց որոշ ժամանակ անց նրա ընտանիքը տեղափոխվել է Գազիանթեփ։ Գյոքչեքը ավարտել է Գազիանթեփի դպրոցը, այնուհետև՝ Ղազիի համալսարանը։

Գյոքչեքը ծառայել է բանակում։ Ունի պահեստազորի սպայի կոչում։ Ծառայությունը անցել է Հյուսիսային Կիպրոսի տարածքում՝ Գուզելյուրտի շրջանում։

Ծառայության ավարտից հետո զբաղվել է բիզնեսով։ Անդամակցել է «Հայրենիք» կուսակցությանը։ 1984-1989 թվականներին զբաղեցրել է Կեչիորենի քաղաքապետի պաշտոնը։ 1991 թվականին ընտրվել է Ազգային Մեծ ժողովի՝ «Բարօրություն» կուսակցության կողմից։

1994 թվականին ընտրվել է Անկարայի քաղաքապետ։ 1999 թվականին, լինելով «Առաքինություն» կուսակցության անդամ, վերընտրվել է։ Դրանից հետո անդամակցել է «Արդարություն և զարգացում» կուսակցությանը։ Անկարայի քաղաքապետի պաշտոնում վերընտրվել է 2004, 2009 և 2014 թվականներին.

2014 թվականին Անկարայի քաղաքապետի ընտրությունների ընթացքում բազմաթիվ խախտումներ են արձանագրվել, որոնք կարող էին հանգեցնել իշխող կուսակցության թեկնածուի օգտին քվեարկության արդյունքների խեղաթյուրմանը։ Գյոքչեքը 2014 թվականի ընտրություններում հաղթել է՝ մեկ տոկոսով առաջ անցնելով իր մրցակցից՝ ընդդիմության թեկնածու Մանսուր Յավաշից։ Ընդդիմությունը հայց է ներկայացրել դատարան՝ պահանջելով ձայների վերահաշվարկ, սակայն այդ պահանջը մերժվել է։ Այդ որոշման դեմ գանգատներ են ներկայացվել Սահմանադրական դատարան և ՄԻԵԴ։

### Անձնական կյանք
Ամուսնացած է, ունի երկու զավակ (որդիներ)։ Անկարայի ֆուտբոլային ակումբի պատվավոր նախագահ։ Սիրում է ֆուտբոլ և լուսանկարչություն։

## Ծանոթագրություններ

Կատեգորիա:Թուրքիայի Արդարություն և զարգացում կուսակցության քաղաքական գործիչներ
Շանհայի արվեստի թանգարան

**Շանհայի արվեստի թանգարան** (), արվեստի թանգարան Չինաստանի Շանհայ քաղաքում։ 2012 թվականի հոկտեմբերին թանգարանը վերանվանվել է որպես «Չինաստանի արվեստի թանգարան», երբ այն 2010 թվականի էքսպոյի ժամանակ Չինաստանի տաղավարից տեղափոխվել է նախկին՝ Շանհայի 2010 թվականի էքսպոյի տարածք։ Շանհայի արվեստի թանգարանի շենքը նախկին «Շանհայ Ռեյս» ակումբի շենքն է։ Այն գտնվում է «Փիփլս» այգու արևմտյան մասում՝ «Փիփլս» հրապարակից աջ, որը ժամանակին եղել է վազքուղի։ Շանհայի Արվեստի թանգարանը՝ Շանհայի ամենախոշոր ցուցադրության՝ «Շանհայ բիենալեի» յուրօրինակ տունն է համարվում, որը հիմնադրվել է 1996 թվականին Ֆենգ Զենգքսիանի կողմից, ով հետագայում դարձել է թանգարանի տնօրենը։ Թանգարանի նախկին շենքը փոխարինվել է Շանհայի պատմության թանգարանի շենքով, որը չէր օգտագործվել դեռևս 1999 թվականից՝ վերակառուցման պատճառով։

## Շանհայի արվեստի թանգարանի շենքի պատմություն
Շանհայի արվեստի թանգարանի շենքը գտնվում է «Նանջինգ Ռոդի» (արևմուտք) հարավային կողմում։ Տարածքը 2200 քառակուսի կիլոմետր է։

Շենքը կառուցվել է 1933 թվականին, որպես «Շանհայ Ռեյս Քլաբ» վազքուղու ակումբ։ Ձիարշավային մրցավազքը համարվում էր երրորդ ամենաշահութաբեր արդյունաբերությունը 1930-ականներին (Չինաստանի Հանրապետության ժամանակաշրջանի ընթացքում)։

1955 թվականին կառույցը նորարարական շունչ է ստացել և տանիքում կառուցվել է սանդղակաձև կտուր։ Հիմնական նպատակն էր ճարտարապետներին հնարավորություն տալ կառուցելու դեպի ժամացույցի աշտարակ տանող ավելի լայն աստիճաններ, որպեսզի երիտասարդները հեշտությամբ կարողանան այցելել աշտարակ։

Կառույցն ունի ամենահայտնի ժամացույցի աշտարակներից մեկը քաղաքում՝ «Քասթըմս Հաուզ» աշտարակից հետո, որը գտնվում է Դը Բանդում։ Արվեստի թանգարանում գտնվող ժամացույցի աշտարակը պատմականորեն ասոցացվել  է քաղաքում առկա կոռուպցիայի և անկման հետ, քանի որ այն շատ հաճախ սխալ էր լինում։ Այնուամենայնիվ, 2006 թվականին ժամացուցը վերանորոգվել է և այդ օրվանից կարգավորվել է։

## Իրադարձություններ
Շանհայի արվեստի թանգարանը եղել է «Շանհայ բիենալեի» հյուրընկալող տունը 1996 թվականից։ «Շանհայ բիենալեն» համարվում է ամենակարևոր մշակութային իրադարձություններից մեկը Շանհայում։ 2012 թվականին «Շանհայ բիենալեն» տեղափոխվել է նոր՝ «Արվեստի հզոր կանգառ»։

## Տես նաև
*Չինաստանի թանգարանների ցանկ

## Ծանոթագրություններ

## Արտաքին հղումներ
* Թանգարանի կայքէջ 

Կատեգորիա:1956 հիմնադրումներ Չինաստանում
Կատեգորիա:1956 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Չինաստանի թանգարաններ
Ավա (անուն)

մինի|Ավա Ասթոր
**Ավա** (), կանացի անուն անգլերենում և այլ լեզուներում։ Ավա անունը ունի ծագման տարբեր տարբերակներ։ Վերջին շրջանում նրա հայտնիությունը կարող է կապված լինել 1990-ականներին հայտնի մի շարք երեխաների հետ, որոնց, ի վերջո, անվանում էին  հայտնի դերասանուհի Ավա Գարդների (1922—1990) պատվին։

## Ծագում
Ավա անունն ի սկզբանե գերմանական ծագում ունի։ Ավա անունը մեկն է  գերմանական Awa անվան միջնադարյան գրառումներից, ունի գրության տարբեր ընտրանքներ (Awo, Awo, Auwo, Ouwo, Ouvo, Owo, Ovo, Ova), չունի ճշգրիտ նշանակություն, իսկ արտասանության տարբերակները շատ են՝ Ավա, Աֆա, Ավո, Աուվո, Օուվո, Օվո.  «Aw/av» տարրը օգտագործվել է տարբեր գերմանական անուններում  VIII—IX դարերի, օրինակ, Avagisa, Avuldis, Awanpurc, Auwanildis: Ավա անունը կրել է նաև միջնադարյան բանաստեղծուհի հռոմեացի կաթոլիկ սուրբ,  Պիպին երկրորդի դուստրը (Աքվիտանիայի թագավոր  838—852 թվականներին)։ Կաթոլիկ տոնացույցում սուրբ Ավայի օրը ապրիլի 29-ին է։ Հնարավոր է, որ Ավա անունը հիմք է հանդիսացել բրետոնական Ավելին անվան համար, որը հետագայում դարձավ անգլիական Եվելին անունը։Այս դեպքում Ավա անունը ունի նույնական նշանակություն՝ «կենդանի», «կենսական ուժ», «կյանք»։

Ըստ պարսկական ծագման՝ Ավա կանացի անունը նշանակում է «ձայն»։

Հավանական է նաև, որ Ավա անունը Եվա անվան արտասանության և գրության տարբերակներից մեկն է։ Որոշ երկրներում Եվա անունը արտասանվում է որպես Էֆա, Էվա, Հավա, Ավա, Իվ (Eva, Hava, Ava, Eve)։

Ժամանակակից արտասանությամբ Ավա անունը կարող է ունենալ տարբերակներ՝ Էյվա, Էվա, Ավա, Աֆա։ Անվան արտասանությունը որպես Էյվա հնչել է Ավատար (2009) ֆիլմում, որը կրում էր մայր աստվածուհին՝ կյանք տալով ամբողջ մոլորակին։

Բացի այդ, Ավա անունը ներկա ժամանակներում կարող է օգտագործվել  շատ անունների որպես կարճ-փաղաքշական տարբերակ՝Ավգուստա/Ավգուստինա, Ավիա, Ավենտուրա, Ավրելիա, Ավրեյա, Ավրորա, Ավիաֆա, Քվենթինա. հնարավոր է օգտագործել նաև որպես տղամարդու անունների կարճ տարբերակ՝ Ավրամ/Ավրահամ, Ավգուստ, Ավդեյ, Ավենիր, Ավենտին, Ավել, Ավրելիան  և այլն։

## Ժամանակակից օգտագործում
Անունը Միացյալ Նահանգներում հանրաճանաչ դարձավ  բարձրաշխարհիկ տիկին  Ավա Լոուլի Ուլլինգի շնորհիվ 1868—1958), որը ամուսնացավ  Ջոն Ջեյկոպ Աստորա 4-րդ-ի հետ, և նույն անունով նրանք անվանեցին իրենց դստերը Ավա Էլիս Մյուրիել Աստոր (1902—1956), որը հետագայում դարձավ իշխանուհի  Օբոլենսկայա։ Ավա Գարդները (1922—1990)  1941 թվականին  ստորագրել է պայմանագիր  MGM Studios հետ  և Հոլիվուդում փառքի հասավ  նուար ժանրի « Մարդասպանները »ֆիլմի շնորհիվ (1946)։ Նա դարձավ 1950-70 թվականների առաջատար հոլիվուդյան դերասանուհիներից մեկը և հանդիսանում է այս անվան հանրաճանաչության հիմնական պատճառը։

## Հայտնի անվանակիրներ
* Էյվա Մաքս-  ամերիկացի երգչուհի և երգերի հեղինակ
* Ավա Ֆրաու-ավստրիական Բենեդիկտին միանձնուհի, կրոնական բանաստեղծուհի
* Ավա Գարդներ-ամերիկյան դերասանուհի
* Ավա Դյուվերնեյ-ամերիկացի ռեժիսոր, սցենարիստ, պրոդյուսեր և հրապարակախոս
* Ավա Ադամս- ամերիկացի դերասանուհի, Փլեյբոյ ամսագրի մոդել
* Ավա Կոլկեր-ամերիկացի դերասան և մոդել

## Ծանոթագրություններ

Կատեգորիա:Իգական անձնանուններ
Կրոնեկերի սիմվոլ

**Կրոնեկերի սիմվոլ** (կամ **Կրոնեկերի** **դելտա**), տարրերի հավասարության ինդիկատոր։ Երկու ամբողջ թվերից բաղկացախծ ֆունկցիա է, որը հավասար է 1-ի, եթե թվերը  հավասար են, իսկ մնացած դեպքերի համար ՝ 0 է ։
: \delta_{ij} = \begin{cases}
1, &  i = j, \\ 
0, &  i \ne j.
\end{cases}  
Օրինակ, \delta_{12} = 0, но \delta_{33} = 1.

## Գործածում

Գծային հանրահաշվում Կրոնեկերի սիմվոլը կարող է օգտագործվել օրթոգոնալ բազիսի պայմանը նկարագրելու համար (e_i, e_j) = \delta_{ij}, ինչպես նաև երկակի բազիսը որոշելու համար (e_i, f^j) = \delta_i^j, որտեղ փակագծերում ներկայացված է Սկալյար արտադրյալը, ինչպես նաև *n* չափի միավոր մատրիցան նկարագրելու համար՝ (\delta_{ij})_{i,j=1}^n ( \delta_{ij} միավոր մատրիցայի տարրերն են)։

Թենզորական հաշվում Կրոնեկերի սիմվոլը սովորաբար մեկնաբանվում է որպես միավորային տենզոր։ Մասնավորապես, օգտագործվում են տարբեր \delta_{ij}, \delta^i_j, \delta^{ij} գրություններ նրա պատկանելիությունը որոշակի տենզորի տեսակի ընդգծելու համար, համապատասխանաբար կրկնակի կովերեներտի, մեկ կովերենտի և մեկ հակակովերենտ և երկու հակակովերենրի։ Կարևոր է նշել, որ ինդեքսը բարձրացնելուց կամ իջեցնելուց հետո նույն տառով տենզորը նշելու սովորույթը չի վերաբերում Կրոնեկերի դելտային։ Ընդհանրապես այլ կերպ ասած \delta_{ij}, \delta^i_j, \delta^{ij}  չեն ներկայացնում նիևնույն տենզորը (բացառությամբ օրթոգոնալ բազիսի, որը հանդիսանում է օրթոգոնալ բազիսը ամբողջից տարանջատող հատկություն)։

Այն կարող է գործածվել նաև սահմանմանը համապատասխան տարբեր արդյունքներ նկարագրելու համար կամ էլ պայման  հանդիսանալ մյուս ենթատեքստերում։

## Պատմություն
Սիմվոլը (նշան) ներկայացվել է Կրոնեկերի կողմից 1866 թվականին։

## Ծանոթագրություններ

Կատեգորիա:Մաթեմատիկական նշագրում
Կատեգորիա:Տարրական ֆունկցիաներ